आयोजकों ने एक घंटे कराया इंतजार तो गुस्से में बोले- तमीज नाम की कोई चीज नहीं है
Kailash Kher viral video खेलो इंडिया ऑर्गनाइजर्स पर भड़के सिंगर, वायरल हुआ वीडियो
कैलाश खेर बीती शाम लखनऊ में थे। यहां उन्होंने बीबीडी यूनिवर्सिटी में खेलो इंडिया यूनिवर्सिटी गेम्स के इनॉर्गेशन इवेंट में परफॉर्म किया। इस परफॉर्मेंस के दौरान कैलाश ऑर्गनाइजर्स पर भड़क उठे। इस इवेंट का एक वीडियो सोशल मीडिया पर वायरल है जिसमें कैलाश आयोजकों को खरी-खोटी सुनाते नजर आ रहे हैं। हालांकि, बाद में इस इवेंट में परफॉर्मेंस के दौरान कैलाश खुद भी नाचे और अपने साथ मंत्रियों को भी नचाया।
बोले- खेलो इंडिया तब है जब हम खुश हैं
वायरल वीडियो में कैलाश इवेंट ऑर्गनाइजर्स पर भड़कते हुए नजर आ रहे हैं। वो कह रहे हैं, ‘एक घंटा हमको इंतजार करवाया। तमीज नाम की कोई चीज नहीं है। क्या है ये खेलो इंडिया? खेलो इंडिया तब है जब हम खुश हैं। घर वाले खुश होंगे तो बाहर वाले खुश होंगे। होशियारी दिखा रहे हो? पहले तमीज सीखो।’ भले ही कैलाश की इस नाराजगी का कारण स्पष्ट नहीं है पर कुछ रिपोर्ट्स की मानें तो कैलाश ऑर्गनाइजर्स के मिसबिहेवियर से नाराज थे। वहीं कुछ रिपोर्ट्स की मानें तो वे घंटों लंबे ट्रैफिक जाम से परेशान थे।
बाद में फैंस को किया झूमने पर मजबूर
बाद में कैलाश ने बड़ी ही धमाकेदार परफॉर्मेंस दी और अपने फैंस को खुश किया। उन्होंने अपने मशहूर गाने 'बबम बम बबम', 'मंगल मंगल', 'गौरा' और 'तौबा तौबा' पर परफॉर्म किया। इतना ही नहीं, वे इवेंट में अतिरिक्त मुख्य सचिव खेल एवं युवा कार्य उत्तर प्रदेश नवनीत सहगल के साथ जमकर थिरके। इसका एक वीडियो उन्होंने अपने इंस्टाग्राम हैंडल पर भी शेयर किया। खेलो इंडिया यूनिवर्सिटी गेम्स 2023 को अब तक का सबसे बड़ा खेल आयोजन माना जा रहा है। 25 मई को शुरू हुए इस इवेंट का समापन 3 जून को वाराणसी स्थित बनारस हिंदू विश्वविद्यालय में होगा।